
HOTĂRÂRE

cu privire la aprobarea Regulamentului ad-hoc cu privire la desfășurarea concursului pentru funcţia de preşedinte al IPNA Compania „Teleradio-Moldova”.
În conformitate cu art.56 alin.(6), art.58 lit.f), art. 60 alin.(5), (11), (12), (13) din Codul audiovizualului al Republicii Moldova,
Consiliul de Observatori
HOTĂRĂŞTE:
1. Se aprobă Regulamentul ad-hoc cu privire la desfășurarea concursului pentru funcţia de preşedinte al IPNA Compania „Teleradio-Moldova”.
2. Anexa nr.1 Regulamentul ad-hoc cu privire la desfășurarea concursului pentru funcţia de preşedinte al IPNA Compania „Teleradio-Moldova” este parte integrantă a prezentei hotărâri.

3. Prezenta hotărâre intră în vigoare în ziua adoptării.

Prezenta hotărâre a fost adoptată cu votul unanim a 7 membri ai Consiliului de Observatori prezenţi la şedinţă.

Preşedintele

Consiliului de Observatori                                                Ludmila Vasilache
Secretarul şedinţei

Consiliului de Observatori                                                  Doina Deleu
Anexa nr.1
Regulamentul ad-hoc cu privire la concursul
pentru funcţia de preşedinte al 
IPNA Compania „Teleradio-Moldova”
1. Preşedintele IPNA Compania „Teleradio-Moldova” este numit în funcţie în bază de concurs, pentru un mandat de 5 ani.
2. Candidaţii la funcţia de preşedinte al IPNA Compania „Teleradio-Moldova” depun dosarele de participare la concurs, pe parcursul a 15 zile calendaristice consecutive din momentul publicării anunţului în Monitorul Oficial, pe adresa: mun. Chişinău, str. Mioriţa 1, Casa Radio, et.5, bir.505.
3. Dosarul de participare la concurs va cuprinde:
a) cererea de participare la concurs, adresată Consiliului de Observatori
;

b) CV-ul candidatului (inclusiv în format electronic);

c) proiectul de intenţie privind gestionarea-dezvoltarea IPNA Compania „Teleradio-Moldova” (inclusiv în format electronic). Volumul maxim – 5 (cinci) pagini, Times New Roman, font 12, interval 1,5;

d) declaraţia participantului la concurs cu privire la absenţa incompatibilităţilor pentru numirea în funcţie sau declaraţia de a le înlătura
;

e) declaraţia participantului la concurs, pe proprie răspundere, vizând veridicitatea datelor conţinute în dosarul de participare la concurs
.
4. Proiectul de intenţie privind gestionarea-dezvoltarea Companiei „Teleradio-Moldova” pentru anii 2015-2020.
5. Candidatul pentru funcţia de preşedinte al IPNA Compania „Teleradio-Moldova” trebuie să corespundă următoarelor exigenţe:
a) să fie profesionist în domeniul de funcţionare a audiovizualului public şi să posede experienţă managerială;
b) să aibă studii superioare;
c) să fie cetăţean al Republicii Moldova;
d) să cunoască limba de stat a Republicii Moldova;

e) să posede experienţă de 10 (zece) ani de activitate în mass-media;
f) să posede experienţă de 5 (cinci) ani de activitate în audiovizual.
6. Funcţia de preşedinte al IPNA Compania „Teleradio-Moldova” este incompatibilă cu:
a) calitatea de membru al unui organ de conducere sau de angajat, partener, acţionar, proprietar al unui radiodifuzor privat;

b) calitatea de membru de partid sau de membru al unor alte organizaţii politice;

c) funcţia de membru al Guvernului Republicii Moldova, deputat în Parlament sau alte funcţii remunerate în afara IPNA Compania „Teleradio-Moldova”;

d) funcţia de membru al Consiliului Coordonator al Audiovizualului;

e) funcţia de membru al Consiliului de Observatori al IPNA Compania „Teleradio-Moldova”.

7. Funcţia de preşedinte al IPNA Compania „Teleradio-Moldova” este compatibilă cu activitatea în domeniile: didactic, ştiinţific, de creaţie în cadrul publicaţiilor de specialitate cu caracter literar, artistic, ştiinţific, social, dacă aceasta nu contravine intereselor Companiei.
8. Membrul Consiliului de Observatori al IPNA Compania „Teleradio-Moldova”, care a depus dosarul de participare la concursul pentru funcţia de preşedinte al IPNA Compania „Teleradio-Moldova”, nu este în drept să participe (în calitate de membru al Consiliului de Observatori) la ședința în care sunt examinate dosarele de participare la concurs și numirea în funcţie a preşedintelui IPNA Compania „Teleradio-Moldova”.

9. Candidaţii depun dosarele de participare la concurs, pentru înregistrare, persoanei/persoanelor responsabile din rândul membrilor Consiliului de Observatori.
10. Dosarele de participare la concurs sunt înregistrate timp de 15 (cincisprezence) zile calendaristice consecutive, între orele 09.00-12.30 şi 13.30-17.00, pe următoarea adresă: mun. Chişinău, str. Mioriţa 1, Casa Radio, et.5, bir.505. Telefon de contact: 0 22 406-886.

11. Persoana responsabilă de înregistrarea dosarelor de participare la concurs este obligată să înregistreze toate dosarele de participare la concurs.

12. Consiliului de Observatori totalizează rezultatele concursului pentru funcţia de preşedinte al IPNA Compania „Teleradio-Moldova” într-o ședință separată. Dacă au fost înregistrate cel puțin 2 dosare de participare la concurs, ședința de concurs este convocată nu mai devreme de 5 (cinci) și nu mai târziu de 15 (cincisprezece) zile din momentul expirării perioadei de recepţionare a dosarelor de participare la concurs.

13. În şedinţa de concurs, sunt audiați doar candidații și examinate doar dosarele candidaților prezenţi la şedinţa de concurs. Candidații sunt audiați și dosarele sunt examinate în ordinea depunerii dosarelor de către participanţii la concurs.

14. Audierile în şedinţa de concurs vor cuprinde:

a) prezentarea, de către preşedintele Consiliului de Observatori, a fiecărui participant la Concursul pentru funcţia de preşedinte al IPNA Compania „Teleradio-Moldova”;

b) prezentarea de către fiecare candidat a proiectului de intenţie privind gestionarea-dezvoltarea companiei. Pentru prezentarea proiectului de intenţie, fiecărui candidat i se oferă până la 10 (zece) minute;

c) întrebări şi precizări din partea membrilor Consiliului de Observatori pe marginea proiectelor de intenţie privind gestionarea-dezvoltarea companiei pentru anii 2015-2020.  Întrebările şi precizările pe marginea fiecărui proiect de intenţie vor fi înaintate pe parcursul a până la 20 (douăzeci) de minute.

15. După audierea tuturor candidaților, Consiliul de Observatori va purcede la procedura de vot.
16. Procesul de votare se va desfăşura potrivit următoarelor exigenţe:

a) votarea pe runde;
b) pe parcursul unei runde, fiecare membru al Consiliului de Observatori beneficiază de un singur vot;
c) fiecare membru al Consiliului de Observatori votează doar „pro”;
d) în cazul în care niciunul dintre candidaţi nu întruneşte numărul de voturi, necesar pentru numirea în funcţie, se anunţă o nouă rundă a votării. În acest caz Consiliul de Observatori poate decide asupra necesităţii organizării unor noi dezbateri cu candidaţii, care au întrunit cel mai mare număr de voturi;
e) în noua rundă de votare vor fi supuse votului candidaturile, care au întrunit cel mai mare număr de voturi;

f) după caz, Consiliul de Observatori poate decide organizarea unei noi runde de votare.
17. Numirea în funcţie a preşedintelui IPNA Compania „Teleradio-Moldova” se face prin vot deschis, cu votul majorităţii membrilor Consiliului de Observatori.

18. Secretarul şedinţei Consiliului de Observatori asigură înscrierea rezultatelor, pentru fiecare rundă de votare, în procesul-verbal al votării
.

19.  În cazul în care nici unui dintre candidați nu a acumulat majoritatea de voturi, se anunță un nou concurs.

Anexa  Cerere de participare la concurs (model)
Consiliului de Observatori

al IPNA „Teleradio-Moldova” 

CERERE
Solicit înregistrarea Dosarului de participare la concurs, care include:

· CV-ul, inclusiv în format electronic;

· proiectul de intenţie privind gestionarea-dezvoltarea IPNA Compania „Teleradio-Moldova”, inclusiv în format electronic. Volum – __ (________) pagini;

· declaraţia cu privire la absenţa incompatibilităţilor pentru numirea în funcţie sau declaraţia de a le înlătura;

· declaraţia vizând veridicitatea datelor conţinute în dosarul de participare la concurs.

               __________________                                        „___” _______ 2015
Anexa  Declaraţia participantului la concurs (model)
Consiliului de Observatori

al IPNA „Teleradio-Moldova” 

DECLARAŢIE

DECLAR că nu dețin:

a) calitatea de membru al unui organ de conducere sau de angajat, partener, acţionar, proprietar al unui radiodifuzor privat;

b) calitatea de membru de partid sau de membru al unor alte organizaţii politice;

c) funcţia de membru al Guvernului Republicii Moldova, deputat în Parlament sau alte funcţii remunerate în afara companiei;

d) funcţia de membru al Consiliului Coordonator al Audiovizualului;

e) funcţia de membru al Consiliului de Observatori al IPNA Compania „Teleradio-Moldova”
.

DECLAR, pe proprie răspundere, că informațiile ce se conțin în Dosarul de participare la concurs sunt veridice.
__________________                                                     „___” _________2015
Anexa Proces-verbal al votării (model)
Proces-verbal al votării nr.__
„___” ____________ 2015
	Numele şi prenumele candidatului
	L.Vasilache
	L.Călugăru
	D.Deleu
	P.Grozavu
	S.Nistor
	L.Gurez
	V.Ţapeş
	Membru CO
	Membru CO

 Preşedintele Consiliului de Observatori                                                                                                         Secretarul şedinţei Consiliului de Observatori
 Ludmila Vasilache________________                                                        L.Ş.                                         Nume, prenume______________________

� A se vedea Cererea de participare la concurs (model), anexată la prezentul Regulament.


� A se vedea Declaraţia participantului la concurs (model), anexată la prezentul Regulament.


� A se vedea Declaraţia participantului la concurs (model), anexată la prezentul Regulament.


� A se vedea Anexa Procesul verbal al votării (model) la prezentul Regulament.


� După caz, participantul la concurs declară despre înlăturarea incompatibilităţii/incompatibilităţilor existente.





Preşedintele CO __________                                   LŞ                                Secretarul şedinţei CO  __________

Preşedintele CO __________                                   LŞ                                Secretarul şedinţei CO  __________

